Document ID: /roh_data/filtered/fineweb-2-filterrobots_roh.jsonl.gz/1778

La Segunda republica, fundada avant 70 onns, n'haja betg ademplì a moda suffizienta ses duairs visavi ils persequitads. Quai ha declerà il president da la republica austriaca, Heinz Fischer, a chaschun d'in act statal a Vienna.
A las persunas ch'ils Nazis han stgatschà davent u sfurzà d'emigrar avessia l'Austria stuì dar enavos suenter la guerra automaticamain la naziunalitad u almain far amogna quella. Che quai na saja betg capità saja stà ina gronda malgiustia.
RR novitads 20:00